Brevikbrua

Brevikbrua er en hengebro over munningen til Frierfjorden mellom kommunene Bamble og Porsgrunn i Telemark. På vestsiden, i Bamble, ligger Stathelle, og på østsiden ligger Brevik i Porsgrunn. Brua er 677 meter lang, og hovedspennet er 272 meter. Til sammen har brua 19 spenn, med seilingshøyde 45 meter.

Brevikbrua ble åpnet i 1962, og var en del av E18 fram til 1996, da ny E18 ble tatt i bruk og lagt over den nye Grenlandsbrua litt lenger inne i fjorden. I dag er Brevikbrua del av fylkesvei 354.

Sammen med Grenlandsbrua ble Brevikbrua i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet de to bruene 17. april 2008.

Bildegalleri

Se også
Høgenheitunnelen
Brevikstunnelen
Grenlandsbrua
Liste over broer i Norge
Liste over broer i Norge etter lengde

Referanser

Eksterne lenker 
 Brevikbrua på broer.no

Broer på E18 (Norge)
Hengebroer
Veibroer i Telemark
Veibroer i Porsgrunn
Veier i Bamble
Broer åpnet i 1962
1962 i Norge
Kulturminner i Bamble
Kulturminner i Porsgrunn
Fredete byggverk i Telemark
Telemarks samferdselshistorie
Brevik